JayJayThrowThrow/commonwealth-wiki-mix huggingface dataset:
تیمم

تصغیر|220x220پکسل
قصد کرنا۔ قرآن میں آیا ہے کہ غسل و وضو کے لیے پانی نہ ملے تو پاک مٹی کا قصد کرو۔ اصطلاح شرع میں وضو یا غسل کی بجائے مٹی پر ہاتھ مار کر منہ اور ہاتھ مار کر منہ اور ہاتھوں پر پھرنے کو تیمم کہتے ہیں۔

تيمم كا طريقہ

تيمم كے طريقہ كے متعلق امام بخارى اور امام مسلم رحمہما اللہ نے عمار بن ياسر رضى اللہ تعالى عنہ كى حديث كئى ايك مقامات پر بيان كى ہے، ان ميں ايك روايت كے الفاظ درج ذيل ہيں:

رسول كريم صلى اللہ عليہ وسلم نے فرمايا:

" بلكہ آپ كو اس طرح كرنا ہى كافى تھا اور پھر رسول كريم صلى اللہ عليہ وسلم نے اپنے دونوں ہاتھ زمين پر مارے اور انہيں جھاڑ كر اپنى ہتھيلى كے ساتھ اپنے بائيں پر پھيرا، يا بائيں كو ہتھيلى پر پھيرا اور پھر دونوں ہاتھ اپنے چہرے پر پھيرے "

صحيح بخارى حديث نمبر ( 347 ) فتح البارى ( 1 / 455 ).

اور ابو داود رحمہ اللہ نے بخارى والى سند كے ساتھ ہى اس روايت كو بيان كيا ہے، صرف امام بخارى كے استاد كى جگہ انھوں نے محمد بن سليمان انبارى سے روايت كى ہے، جس كے متعلق حافظ ابن حجر رحمہ اللہ تعالى نے تقريب التھذيب ( 2 / 167 ) ميں صدوق كے لفظ كہے ہيں اھـ

اس روايت كى الفاظ درج ذيل ہيں:

چنانچہ رسول كريم صلى اللہ عليہ وسلم نے اپنے ہاتھ زمين پر مارے اور انہيں جھاڑا پھر اپنا باياں ہاتھ دائيں اور داياں ہاتھ اپنے ہاتھ كى ہتھيلى پر پھيرا پھر اپنے چہرے پر ہاتھ پھيرے "

سنن ابو داود حديث نمبر ( 317 ).

اور حافظ ابن حجر رحمہ اللہ تعالى نے فتح البارى ميں ذكر كيا ہے كہ اسماعيلى نے درج ذيل الفاظ كے ساتھ روايت كى ہے:

" بلكہ آپ كو صرف اتنا ہى كافى تھا كہ آپ اپنے دونوں ہاتھ زمين پر مار كر انہيں جھاڑتے پھر اپنے دائيں ہاتھ كے ساتھ بائيں پر مسح كرتے اور بائيں كے ساتھ دائيں پر، پھر اپنے چہرے پر پھيرتے "

فتح البارى ( 1 / 457 ).

اضواء البيان ميں شيخ شنقيطى رحمہ اللہ كہتے ہيں:

" بخارى كى حديث ہاتھوں كو چہرے سے قبل ہاتھوں پر پھيرنے كى نص ہے۔ اھـ

ديكھيں: اضواء البيان ( 2 / 43 ).

اور شيخ الاسلام ابن تيميہ كہتے ہيں:

" بخارى كى روايت ميں صراحت ہے كہ نبى كريم صلى اللہ عليہ وسلم نے چہرے سے قبل اپنے ہاتھوں پر ہاتھ پھيرے۔

اور ايك دوسرى روايت ميں يہ الفاظ ہيں: قولہ: " و ظاہر كفيہ " اور ان كى ہتھيليوں كا ظاہر، يہ الفاظ اس كى دليل ہے كہ ايك ہاتھ كى ہتھيلى دوسرے ہاتھ كے اوپر والے حصہ پر پھيرے۔ اھـ

ديكھيں: فتاوى ابن تيميہ ( 21 / 423 ).

اور ايك جگہ پر كہتے ہيں:

" ليكن بخارى شريف كى انفرادى روايت سے يہ ظاہر ہوتا ہے كہ رسول كريم صلى اللہ عليہ وسلم نے اپنے ہاتھو پر چہرہ سے قبل ہاتھ پھيرے۔ اھـ

ديكھيں: فتاوى ابن تيميہ ( 21 / 425 ) ( 21 / 422 - 427 ).

اس بنا پر تيمم كا طريقہ درج ذيل ہوا:

تيمم كى نيت كرتے ہوئے بسم اللہ كہہ كر اپنے دونوں ہاتھ ايك بار زمين پر مارے، پھر دائيں ہتھيلى كا ظاہرى حصہ بائيں ہتھيلى پر پھيرے اور بائيں ہتھيلى كا اوپر والا حصہ دائيں ہتھيلى پر، پھر اپنے دونوں ہاتھ چہرے پر پھيرے۔

اور تيمم كے بعد وضوء والى دعائيں ہى پڑھے۔

اللہ تعالى ہمارے نبى محمد صلى اللہ عليہ وسلم پر اپنى رحمتيں نازل فرمائے۔


زمرہ:اصطلاحات نماز
زمرہ:نماز
زمرہ:ویکی ڈیٹا سے مطابقت رکھنے والی مختصر تفصیل
زمرہ:پانی اور مذہب
زمرہ:فقہ
زمرہ:اسلام
زمرہ:شریعت اسلامی میں عربی الفاظ اور جملے
حساب

حساب ، علمِ ریاضی کی سب سے سادہ ترین شکل ہے اور اس کا مفہوم گِننا یا عدد کا ہوتا ہے۔ گو کہ غلط ہے، پر اردو میں عموما حساب اور ریاضی کے الفاظ کو ایک دوسرے کے متبادل کے طور پر بھی استعمال کیا جاتا ہے۔ حساب میں گننے کے عمل میں روزمرہ کے سادہ سے حساب کتاب سے لے کر سائنسی اور تجارتی شعبہ جات تک کے تمام اقسام کی شمارکاری آجاتی ہے۔
مزید

* الجبرا
حوالہ جات

زمرہ:تعلیم ریاضی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
دریائے ٹائبر

Tiber

اٹلی کا دریا، جس کے کنارے درالحکومت روم آباد ہے۔ کوہ ایپنیائن سے نکلتا ہے۔ اریزو اور تیسکنی کے علاقوں میں اس کی رفتار نہایت تیز ہوتی ہے۔ اس لیے جہاز رانی کے قابل نہیں۔ مگرمبنع سے سو میل ادھر اس مین کشتیاں چل سکتی ہیں۔ لمبائی تقریباً دو سو ساٹھ میل کے قریب ہے۔ تقریباً 250 میل علاقے کو سیراب کرتا ہے اور ملک کے درمیانی علاقوں کا سب سے بڑا دریا ہے۔ قدیم زمانے میں تاریخی لحاظ سے نہایت اہم سمجھا جاتا تھا۔ روم سے پندرہ میل دور، بحیرہ روم میں گرتا ہے۔


زمرہ:اطالیہ کے دریا
زمرہ:دریا
زمرہ:اطالیہ کی آب راہیں
زمرہ:دار الحکومت روم کا میٹروپولیٹن شہر
زمرہ:ویکی ڈیٹا سے مختلف مختصر وضاحت
زمرہ:جغرافیہ روم
زمرہ:دریائے ٹائبر
ٹائپ (طباعت)

الگ الگ حروف جو دھات کے ٹکڑے پر ابھرے ہوئے ہوں۔ چھاپے خانوں میں استعمال ہوتا ہے۔ صنعتی دور کی پیدوار ہے۔ اور قریب قریب دنیا کی سب زبانوں میں رائج ہے۔ اردو میں ٹائپ کارواج اٹھارویں صدی کے آخر میں بنگال میں ہوا۔ اردو کی پہلی کتابیں فورٹ ولیم کالج میں چھپی تھیں۔ نستعلیق ٹائپ میں تھیں۔ اس وقت تک اردو میںنسخ ٹائپ نہیں بنا تھا۔ لیتو پریس کے رواج سے اردو ٹائپ کو بہت نقصان پہنچا۔ ٹائپ کی پیمائش کا پیمانہ پوائنٹ کہلاتا ہے اور ایک انچ میں 70 پوائنٹ ہوتے ہیں۔
حوالہ جات

زمرہ:آلات
زمرہ:ٹائپو گرافی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
ٹائر

framepx|تصغیر|بائیں|ٹائر

ربڑ کا وہ حلقہ جس میں ہوا بھرنے کے لیے ایک ٹیوب ہوتی ہے۔ موٹرکاروں، سائیکلوں اور دوسری گاڑیوں کے پہیے میں استعمال ہوتا ہے۔ سب سے پہلا ٹائر ایک انگریز موجد رابرٹ ولیم تھامسن نے 1845ء میں ایجاد کیا۔ یہ آج کل کے ٹائر جیسا نہ تھا۔ 1886ء میں بائسیکل ایجاد ہوئی تو بیلفاسٹ کے ایک شخص جان ڈنلپ نے بہترین قسم کا ٹائر تیار کیا جو بعد میں موٹر کاروں وغیرہ میں استعمال ہونے لگا۔



زمرہ:آلات
زمرہ:کامنز زمرہ جس کا ربط ویکی ڈیٹا پر ہے
زمرہ:گاڑی کے پرزے
زمرہ:سکاٹش ایجادات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1845ء میں سائنس
زمرہ:مملکت متحدہ میں 1845ء
زمرہ:نقل و حمل
زمرہ:پولیمر
ٹائرول

Tyrol
تصغیر|Tirol (1888)
دائیں|تصغیر|Tiroler Wappen
تصغیر|270px|Karte von Tirol (1890)
اطالیہ اور آسٹریا کے درمیان ایک علاقہ۔ اس کے ایک حصے میں اطالوی اور دوسرے حصے میں آسٹریا کے لوگ آباد ہیں۔ اطالوی النسل باشندوں کی اکثریت جنوبی ٹائرول میں ہے۔ جو 1918ء سے پیشتر آسٹریا کے زیر تسلط تھا۔ مگر سال مذکور میں اسے اطالیہ سے ملا دیا گیا۔ 1924ء تک جرمن باشندے اقلیتی حقوق سے بہرہ یاب تھے مگر 1924ء میں فسطائی حکومت نے ان سے یہ اختیارات چھین لیے۔ 1939ء میں جنوبی ٹائرول کے بارے میں اطالیہ اور جرمنی کے مابین مصالحت ہو گئی۔


زمرہ:ٹائرول
زمرہ:مقدس رومی سلطنت کی ریاستیں
زمرہ:منقسم خطہ جات
زمرہ:یورپ کے سابقہ ممالک
زمرہ:ویکی ڈیٹا سے مطابقت رکھنے والی مختصر تفصیل
زمرہ:جغرافیہ آسٹریا
زمرہ:جغرافیہ اطالیہ
زمرہ:جنوبی ٹائرول
زمرہ:الپس
آرنلڈ ٹائن بی

ٹائن بی ایک برطانوی مورخ، جو1889ءکولندن میں پیدا ہوئے۔
تعلیم و تدریس

آکسفورڈ یونیورسٹی میں تعلیم پائی۔ 1919ء تا 1924ء لندن یونیورسٹی میں بازنطینی اور جدید یونانی زبانوں، ادبیات اور تاریخ کے پروفیسر رہے۔ 1924ء میں لندناسکول آف اکنامکس میں بین الاقوامی تاریخ کے محقق مقرر ہوئے۔ 1943ء میں دفتر خارجہ میں محکمہ تحقیق کے ناظم بنائے گئے۔ 1957ء اور 1960ء میں پاکستان کا دورہ کیا اور تاریخی موضوعات پر لیکچر دیے۔ ادب، تاریخ اور زبانوں میں متعدد اعزازات حاصل کیے۔
کتب

مشہور تصنیف مطالعہ تاریخ (A Study of History) جو بارہ جلدوں پر مشتمل ہے۔ بہت زیادہ مشہور ہے۔ اس کتاب کی دو جلد میں تلخیص بھی شائع کی گئی جو اردو زبان میں بھی ترجمہ کی جا چکی ہے۔
وفات

ٹائن بی 1975ء کو وفات پا گئے۔
مزید دیکھیے

* تاریخ
حوالہ جات

زمرہ:امریکی فلسفیانہ سوسائٹی کے ارکان
زمرہ:انگریز نژاد برطانوی شخصیات
زمرہ:بالیول کالج، اوکسفرڈ کے فضلا
زمرہ:برطانوی شخصیات
زمرہ:برطانوی مورخین
زمرہ:بیسویں صدی کے برطانوی مؤرخین
زمرہ:زر اشتراک درکار مواد کے روابط پر مشتمل صفحات
زمرہ:عالمی مورخین
زمرہ:کامنز زمرہ جس کا ربط ویکی ڈیٹا پر ہے
زمرہ:مستشرقین
زمرہ:معاشرتی ثقافتی ارتقاء
زمرہ:نظریات تاریخ
زمرہ:1889ء کی پیدائشیں
زمرہ:1975ء کی وفیات
ٹاؤن کمیٹی

چھوٹی قسم کی میونسپل کمیٹی جو ٹاون یا قصبے کی کمیٹی ہوتی تھی۔ ٹاون کمیٹی کے ارکان بھی منتخب ہوتے تھے۔ اس کے قیام کے لیے کم از کم آبادی کی تعداد مقرر ہوتی تھی۔ ٹاون کمیٹی کے علاوہ سمال ٹاون کمیٹی بھی ہوتی تھی۔ یہ چھوٹے قصبوں سے متعلق ہوتی تھی۔ ٹاون کمیٹی کے سپرد قصبے کی صحت، صفائی، ابتدائی تعلیم، چنگی، محصولات اور اسی قسم کی دوسری شہری غورو پرداخت کے انتظام ہوتے تھے۔ 1962ء سے پاکستان میں اس کا سلسلہ ختم ہو چکا ہے۔
حوالہ جات

زمرہ:بلدیاتی حکومت
ٹاؤن ہال

شہر یا قصبہ کی میونسپل یا ٹاؤن کمیٹی کا وہ ہال جس میں ارکان میونسپل کمیٹی کے اجلاس ہوتے ہیں۔ یا جس میں اس کے دفتری کاروبار کے شعبے رکھے جاتے ہیں۔ ٹاؤن ہال میونسپل کمیٹی کی عمارات کا ضروری حصہ ہوتا ہے۔ بعض وقت ٹاؤن ہال کا نام میونسپل ہال یا کمیٹی ہال بھی رکھ دیا جاتا ہے۔ ٹاؤن ہال بعض مقتدر ارکان یا صدر کے نام پر بھی موسوم ہوتے ہیں۔

زمرہ:مقامی حکومت کی نشستیں
زمرہ:بلدیاتی حکومت
زمرہ:مقامی حکومت
زمرہ:ویکی ڈیٹا سے مطابقت رکھنے والی مختصر تفصیل
زمرہ:پولش معماری
زمرہ:میئر
زمرہ:فرانس میں مقامی حکومت
مزید دیکھیے

* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
ولیم ٹب مین

William Tubman

پیدائش: 1895ء

انتقال: 1971ء

لائبیریا کے سیاست دان۔ باپ پادری اور ایوان نمائندگان کے سابق سپیکر تھے۔ 1917ء میں قانون کی ڈگری لی۔ 1923ء اور 1939ء میں سینٹر منتخب ہوئے۔ 1937ء سے 1943ء تک سپریم کورٹ کے نائب صدر رہے۔ 1943ء میں صدارت کے انتخاب میں کامیاب ہوئے۔ 1951ء میں آئین میں تبدیلی کرکے تاحیات صدر بن گئے۔


زمرہ:امریکی لائبیریائی شخصیات
زمرہ:دوسری جنگ عظیم کے سیاسی رہنما
زمرہ:شخصیات جو دفتر میں انتقال کر گئے
زمرہ:لائبیریا کی شخصیات
زمرہ:لائبیریا کے سیاستدان
زمرہ:لائبیریا کے صدور
زمرہ:لائبیریائی جج
زمرہ:لائبیریائی سیاست دان
زمرہ:لائبیریائی شخصیات
زمرہ:لائبیریائی میتھوڈسٹ
زمرہ:لائبیریائی وکلاء
زمرہ:لندن میں وفات پانے والی شخصیات
زمرہ:1895ء کی پیدائشیں
زمرہ:1971ء کی وفیات
زمرہ:25 نومبر کی پیدائشیں

زمرہ:وفاقی جمہوریہ جرمنی کے آرڈر آف میرٹ کا گرینڈ کراس خصوصی درجہ
ٹرام

سٹرک پر بچھی ہوئی ریل ٹرام وے (Tramway) اور ان پر چلنے والی گاڑی ٹرام (Tram) کہلاتی ہیں۔ ٹرام کا آغاز 1776ء میں انگلستان کی کوئلے کی کانوں میں ہوا۔ ایسی گاڑیاں ابتداً گھوڑوں سے کھینچی جاتی تھیں۔ بجلی سے چلنے والی ٹرامین سب سے پہلے امریکا کے شہر نیویارک 1832ء چلیں۔ اس کے بعد انگلستان اور دیگر ممالک میں رائج ہوئیں۔ بھارت کے شہروں بمبئی اور کلکتہ اور پاکستانی شہرکراچی کے مخصوص علاقوں میں عرصے تک چلتی رہی ہیں۔


زمرہ:تاریخ ریل نقل و حمل
زمرہ:دوامیہ نقل و حمل
زمرہ:ذرائع نقل و حمل
زمرہ:ریل نقل و حمل
زمرہ:شارعی خطرات
زمرہ:ٹرام نقل و حمل
زمرہ:ٹرام
زمرہ:روسی ایجادات
زمرہ:کامنز زمرہ جس کا ربط ویکی ڈیٹا پر ہے
زمرہ:عوامی نقل و حمل
ٹرائے

framepx|تصغیر|بائیں|ٹرائےشمالی مغربی ایشیائے کوچک کا ایک قدیم شہر ٹرائے (Troy)۔ 1871ء میں جرمن ماہر آثار قدیمہ ہیزخ شلی مان نے ترکی کے علاقہ ہسارلک میں اس کے آثار دریافت کیے کھدائی کے دوران میں یہاں نوبستیوں کے آثار ملے۔ جو یکے بعد دیگرے مختلف زبانوں میں اس جگہ آباد ہوئی تھیں۔ ساتویں بستی غالباً ’’ فری جین‘‘ تھی جسے ٹرائے کی روایتی جنگ میں یونانیوں نے فتح کیا تھا۔ ڈاکٹر مان نے اس مقام کا کھوج ہومر کی ’’ الید‘‘ کی مد سے لگایا تھا۔ ٹرائے کو ’’ الیون ‘‘ یا ’’الیم ‘‘ بھی کہتے تھے۔
مزید دیکھیے

* ٹرائے کی جنگ


زمرہ:ٹرائے
زمرہ:آثار قدیمہ
زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:تاریخ صوبہ چناق قلعے
زمرہ:تباہ شدہ شہر
زمرہ:ترکیہ کے سابقہ آباد مقامات
زمرہ:ترکیہ کے قدیم یونانی مقامات
زمرہ:ترکیہ کے قومی پارک
زمرہ:ترکیہ میں قدیم یونانی مقامات
زمرہ:ترکیہ میں مقامات عالمی ثقافتی ورثہ
زمرہ:جغرافیہ چناق قلعہ صوبہ
زمرہ:صوبہ چناق قلعے کے سیاحتی مقامات
زمرہ:قدیم یونانی جغرافیہ
زمرہ:قدیم یونانی شہر
زمرہ:تیسویں صدی ق م کی تاسیسات
زمرہ:مرمرہ علاقہ میں آثاریاتی مقامات
زمرہ:تباہ کردہ شہر
زمرہ:سابقہ مملکتیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:تیسرے ہزارے قبل مسیح میں قائم ہونے والے آباد مقامات
زمرہ:افسانوی آباد مقامات
زمرہ:ترکی میں 1996ء
ٹرائے کی جنگ

یونانی اساطیر کے مطابق جنگ ٹروجن (ٹرائے کی جنگ) (انگریزی:Trojan War) تیرھویں اور بارہویں صدی ق۔ م کے درمیان میں تین ٹرائے دیوتاؤں کی مخاصمت کی بنا پر لڑی گئی۔ ٹرائے کا شہر اس جنگ میں تباہ ہوا۔ یونان کے مشہور شاعر ہومر نے اس جنگ کے متعلق بہت سی غیر فانی نظمیں لکھی ہیں۔ یونانی روایات کے مطابق پلیPeleu
اور تھیٹس کی شادی کے موقع پر تمام دیوتا اور دیویاں جمع ہوئیں۔ مگر اپرس کی شمولیت کی دعوت نہ دی گئی۔ ایرس اپنے آپ آ پہنچی اور آتے ہی سونے کا ایک سیب حاضرین کی طرف پھینکا، جس پر لکھا تھا’’سب سے زیادہ خوبصورت کے لیے۔‘‘

ہیرا جو زیوس کی بیوی اور آسمان کی دیوی تھی۔ایتھنا جو حکمت کی دیوی تھی۔ اور ایفرودیت جو محبت کی دیوی تھی، اس سنہری سیب کی دعویدار ہوئیں۔ جب جھگڑا بڑھا تو ٹرائے کے بادشاہ پریام کے بیٹے پارس کو اپنی قدرت کے مطابق رشوت پیش کی۔ تینوں دیویوں نے پارس کی رشوت جو دنیا کی خوبصورت ترین عورت کی محبت کی صور میں تھی۔ قبول کر لی اور سنہری سیب اسے دے دیا۔

پارس کی طرف سے ایفرودیت کو سنہری سیب دیے جانے پر ہیرا اور ایتھنا پارس اور ٹرائے کی سخت دشمن ہوگئیں۔ پارس کو ایک دفعہ ایفرودیت کی رفاقت میں سپارٹا جانے کا اتفاق ہوا۔ جس کے بادشاہ منیلایوس کی بیوی ہیلن اس وقت تمام دنیا کی عورتوں میں سب سے زیادہ خوب صورت تھی پارس اسے بھگا کر ٹرائے لے گیا۔ مینلایوس نے تمام یونانی بادشاہوں اور شہزادوں سے مدد مانگی جن میںاوڈیس بھی شامل تھا۔ دو سال کی تیاری کے بعد اس مشترکہ یونانی فوج نے ٹرائے پر حملی کر دیا۔ نوسال تک یونانیوں نے ٹرائے کا محاصرہ کیے رکھا مگر کوئی نتیجہ برآمد نہ ہوا۔ دسویں سال میں، اکھی لیس اگمینون سے ناراضی کی وجہ سے جنگ سے دستبردار ہو گیا۔ اکھی لیس کے دوست پیٹروکلس کی اسی جنگ میں موت ہو گئی جس کی وجہ سے اکھی لیس بدلہ لینے کی غرض سے واپس جنگ میں آیا اور اپنے دوست پیٹروکلس کی موت کا بدلہ لینے کے لیے، اچیلس جنگ میں واپس آیا اور ٹرائے شہزادے اور سب سے بہترین جنگجو ہیکٹر کو مار ڈالا۔آخر تنگ آکر لکڑی کے گھوڑے والی چال چلی اور ٹرائے کو فتح کرنے میں کامیاب ہوئے۔اس لکڑی کے گھوڑے میں اگمینون کی فوج کے بہت ماہر جنگجو جن میں اکھی لیس بھی شامل تھا موجود تھے۔جیسے ہی وہ لکڑی کا گھوڑا شہر کے اندر داخل ہوا تو رات کی تایکی میں جنگجووں نے باہر نکل کر شہر کا دروازا کھول کر اپنی فوج کو مشعل جلا کر اشارا کر دیا۔ؔ اس کے بعد یونانیوں نے شہر کو برباد کر کے جلایا۔لاکھوں کی تعداد میں لوگوں کا قتل عام کیا صرف چند ٹروجن فرار ہوئے، جن میں سب سے مشہور عینیہ تھا، جس نے دوسرے زندہ بچ جانے والوں کی راہنمائی ایک علاقے تک کی جو آج کل اٹلی ہے۔
مزید دیکھیے

* سپارٹا
* ٹرائے


زمرہ:1180 ق م کی دہائی
زمرہ:بارہویں صدی ق م
زمرہ:جنگ ٹروجن
زمرہ:جنگ ٹروجن کی شخصیات
زمرہ:اساطیر میں جنگ
زمرہ:یونانی علم الاساطیر
زمرہ:ٹرائے
زمرہ:پیرس
زمرہ:محاصرے
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:تاریخ
زمرہ:جنگ
زمرہ:یونان کی جنگیں
تجارتی مارکہ

نشان تجارت (trademark) دراصل رجسٹر شدہ الفاظ یا نشان کو کہتے ہیں جو بنانے والی کمپنی اپنی مصنوعات کے لیے مقرر کرتی ہے۔ یہ نشان یا علامت ایک ہی قسم کے مختلف مصنوعات میں تمیز پیدا کرنے کے لیے ضروری ہوتی ہے۔ دفتری طور پر اسے رجسٹر کر لینے سے نقل کا اندیشہ نہیں رہتا۔ اس کے علاوہ نشان تجارت، مال کی تشہیر میں بھی مدد دیتا ہے۔ کارخانے کی شہرت ا


اور اس طرح تجارتی شہرت کا ایک اہم جزو تصور کیا جاتا ہے۔ نشان تجارہ کے مالکانہ حقوق اس ادارے کو ملتے ہیں جو سب سے پہلے حکومت کے متعلقہ محکمے سے اس کی اجازت حاصل کر لے۔

زمرہ:برانڈ کی نظامت
زمرہ:فکری ملکیت قانون
زمرہ:کاروباری اصطلاحات
زمرہ:مصنوعات کا انتظام
زمرہ:برانڈز
زمرہ:ویکی ڈیٹا سے مطابقت رکھنے والی مختصر تفصیل
زمرہ:تجارت
زمرہ:علامات
انجمن مزدوراں

انجمنِ مزدوراں (ٹریڈ یا لیبرن یونین) کسی صنعت کے مزدوروں کی انجمن جو ان کے حقوق کے تحفظ کے لیے قائم کی جائے، اسے مزدوروں کی انجمن بھی کہتے ہیں۔ اس کا مقصد مزدوروں کی اجرت، بڑھوانا اور کام کے حالات درست کرنا ہے۔ یہ صحت، تعلیم، بیمے، اوقات کار حالات کار اور دیگر سہولتیوں اور مراعات کے لیے جدوجہد کرتی ہے۔ انجمنِ مزدوراں مختلف شکلوں میں قدیم زمانے سے چلی آ رہی ہے۔ ازمنہ وسطی کے گلڈ فی الحقیقت انجمنِ مزدوراں ہی تھی۔ شروع میں اس قسم کے مزدور انجمن کی رکنیت کو سیاسی طور پر بہت خطرناک سمجھا جاتا تھا۔ اکثر عمر قید اور موت کی سزا دی جاتی تھی۔ انیسویں صدی کے اوائل میں صنعتی انقلاب کے رونما ہونے کے بعد حالات بدل گئے اور انجمنِ مزدوراں نے رفتہ رفتہ صنعتی ممالک کی معاشی ترقی میں نمایاں مقام حاصل کر لیا۔
حوالہ جات

زمرہ:اتحاد صنعتی
زمرہ:تعلقات کاری
زمرہ:ویکی ڈیٹا سے مطابقت رکھنے والی مختصر تفصیل
زمرہ:اشتقاقیات
زمرہ:اقسام تنظیمات
زمرہ:غیر سرکاری تنظیمیں
زمرہ:صنعت
ٹرینٹ برج

ٹرینٹ برج (Trent Bridge) انگلستان میں کرکٹ کا میدان۔ ناٹنگھم میں واقع ہے۔ اس کا نام دریائے ٹرینٹ پر کھا گیا ہے۔ اس میدان میں کرکٹ پہلی بار 1838ء میں کھیلی گئی اور پہلا کرکٹ ٹیسٹ میچ 1899ء میں ہوا۔


زمرہ:1838ء میں پایہ تکمیل کھیل مقامات
زمرہ:انگلستان میں 1838ء کی تاسیسات
زمرہ:انگلینڈ میں ٹیسٹ کرکٹ میدان
زمرہ:کامنز زمرہ جس کا ربط ویکی ڈیٹا پر ہے
زمرہ:کرکٹ
زمرہ:کرکٹ عالمی کپ، 1975ء کے گراؤنڈ
زمرہ:کرکٹ عالمی کپ، 1979ء کے گراؤنڈ
زمرہ:کرکٹ عالمی کپ، 1983ء کے گراؤنڈ
زمرہ:کرکٹ عالمی کپ، 1999ء کے گراؤنڈ
زمرہ:کرکٹ عالمی کپ، 2019ء کے گراؤنڈ
زمرہ:کھیل کے میدان
زمرہ:ناٹنگھمشائر میں کرکٹ گراؤنڈ
زمرہ:ویکی ڈیٹا سے مختلف مختصر وضاحت
زمرہ:ناٹنگھمشائر میں عمارات و ساخات
ٹکسال

ٹکسال، وہ ادارہ ہے جس میں ملک کے سکے ڈھالے جاتے ہیں۔ برطانیہ میں ایک ہی ٹکسال ہے جو ٹاورہل کے مقام پر 1910ء سے قائم ہے۔ ٹکسال کا افسرِ اعلیٰ چانسلر آف دی ایکسچکر یا وزیر خزانہ ہوتا ہے۔ پاکستان میں ٹکسال کے افسر اعلیٰ کو منٹ ماسٹر کہتے ہیں۔ ٹکسال کا محکمہ پاکستان کی وزارت مالیات کے ماتحت ہے۔
مزید دیکھیے

* کاغذی کرنسی
* سکّہ
حوالہ جات

زمرہ:ویکی ڈیٹا سے مختلف مختصر وضاحت
زمرہ:ٹکسال
زمرہ:سکے
زمرہ:مسکوکیات
زمرہ:صنعت
زمرہ:یادگاریں
زمرہ:معاشیات
زمرہ:تصنیع
ٹکسالی زبان

وہ ٹھیٹھ زبان جو کسی خطے یا ملک میں رائج ہو۔ جس طرح حکومت کی ٹکسال میں ڈھلا ہوا سکہ قابل اعتماد سمجھا جاتا ہے۔ اسی طرح اس خطے کی زبان مستند مانی جاتی ہے۔ عرصے تک دہلی اورلکھنؤ اُردو کے مرکز رہے۔ لہذا ان شہروں کی زبان ٹکسالی کہلاتی تھی۔ یہاں کے باشندوں کا لہجہ اور روزمرہ دوسروں کے لیے سند ہوتا تھا۔ اور صحت زبان کی بحث میں ان کی مثال دی جاتی تھی۔
کلاسیکی زبان

* معیاری زبان
* کلاسیکی زبان

زمرہ:زبانیں
زمرہ:عوامی فن تقریر
گھرمن ٹیٹوف

میجر گھرمن سپیتا نوچ ٹیٹوف روس کا دوسرا خلاباز۔ مشرقی سائبریا کے ایک گاؤں پولکووینی کوف میں پیدا ہوا۔ ثانوی تعلیم حاصل کرنے کے بعد اسٹالن گراڈ میں فضائیہ کے تربیتیاسکول میں داخل ہو گیا۔ بعد ازاں روسی فضائیہ میں نمایاں کارنامے انجام دیے اور اعلیٰ کارکردگی پر سرٹیفیکیٹ آف میرٹ حاصل کیا۔ 1949ء میں ینگ کمیونسٹ لیگ کا رکن بنادیا گیا۔ 5 اگست 1961ء کو خلا میں کامیاب پرواز کی 35 گھنٹے تک خلا میں رہا اور زمین کے گرد ستر چکر لگائے۔ اس نے 4 لاکھ چونتیس ہزار نوسو ساٹھ میل کا سفر کیا جو چاند پر جانے اور آنے کے برابر ہے۔ اس کے خلائی جہاز دوستوک دوم کا وزن ساڑھے چار ٹن تھا۔ اس جہاز ے زمین کے گرد ہر چکر 88 منٹ میں پورا کیا۔
حوالہ جات

زمرہ:روسی ملحدین
زمرہ:ویکی ڈیٹا سے مختلف مختصر وضاحت
زمرہ:1935ء کی پیدائشیں
زمرہ:2000ء کی وفیات

زمرہ:خلائی پرواز میں 1961ء
زمرہ:خلاباز سیاست دان
زمرہ:لینن پرائز کے وصول کنندگان
زمرہ:آرڈر آف لینن کے وصول کنندگان
مارشل ٹیٹو

یوگوسلاویہ کے سیاسی لیڈر، بارہ سال کی عمر میں تعلیم ادھوری چھوڑ دی اور کھیتوں میں مزدوری کرنے لگے۔ اس کے بعد ایک ہوٹل میں برتن دھونے کا کام مل گیا۔ پھر فوج میں بھرتی ہونے گئے۔ اور ترقی کرتے کرتے سارجنٹ میجر کے عہدے تک پہنچے۔ انقلاب روس سے متاثر ہوکر وگوسلاویہ کی کمیونسٹ پارٹی میں شامل ہو گئے۔ اسی بنا پر 1930 ء میں چھ سال کے لیے قید ہوئے۔ رہائی پر سپین کی خانہ جنگی میں جمہوریت پسندوں کے ساتھ مل کر لڑے۔ 1941ء میں جرمنی نے یوگوسلاویہ پر قبضہ کر لیا تو ٹیٹو نے ’’قومی محاذ آزادی‘‘ کے نام سے ایک خفیہ سیاسی جماعت قائم کی اور چھاپے مار فوج بنا کر نازیوں کا مقابلہ کیا۔ 1945ء میں جرمنی کی شکست کے بعد یوسلاویہ آزاد ہوا تو ملک میں جمہوریت قائم کر دی گئی۔ اور مارشل ٹیٹو نئی حکومت کے پہلے وزیر اعظم بنے۔ 1953ء کے انتخابات میں یوگوسلاویہ کے صدر منتخب ہوئے۔ 1974ء میں تاحیات صدر بنا دیے گئے۔
بیرونی روابط

* مارشل ٹیٹو
حوالہ جات

زمرہ:1892ء کی پیدائشیں
زمرہ:1980ء کی وفیات
زمرہ:پہلی جنگ عظیم کی آسٹریائی-مجارستانی عسکری شخصیات
زمرہ:تا حیات صدور
زمرہ:دوسری جنگ عظیم کی کرویئشائی شخصیات
زمرہ:دوسری جنگ عظیم کے سیاسی رہنما
زمرہ:سابقہ رومن کاتھولک
زمرہ:سالاران
زمرہ:سرد جنگ کے رہنما
زمرہ:کرویئشائی سیاست دان
زمرہ:کرویئشائی کمیونسٹ
زمرہ:کرویئشائی ملحدین
زمرہ:مخالفین قوم پرستی
زمرہ:نشان پاکستان وصول کنندگان
زمرہ:یوگو سلاوین سیاستدان
زمرہ:یوگو سلاوین شخصیات
زمرہ:سرد جنگ کی شخصیات
زمرہ:شخصیات جو دفتر میں انتقال کر گئے
زمرہ:یوگوسلاوی کمیونسٹ
زمرہ:یوگوسلاوی سیاست دان
زمرہ:دوسری جنگ عظیم کی یوگوسلاوی شخصیات
زمرہ:غانقاریا سے اموات
زمرہ:کرویئشائی انقلابی
ٹیرف

Tariff

حکومت کی طرف سے مختلف درآمدی اشیا پر عائد کردہ محاصل کی فہرست یا گوشوارہ شروع میں درآمدی محاصل محض آمدنی کی خاطر ہی عائد کیے جاتے تھے مگر بعد میں یہ ملکی صنعت و حرفت کی فروغ میں بہت ممد ثابت ہوئے۔ کیونکہ ان کی وجہ سے غیر ملکی مال کی درآمد میں کمی ہو گئی۔ اور ملکی صنعت کو مقابلہ بازی سے تحفظ حاصل ہو گیا۔ خصوصاً صنعتی طور پر پسماندہ ممالک تو ملکی صنعتوں کے فروغ کے لیے بہت زیادہ شرح پر یہ محاصل عائد کر دیتے ہیں تاکہ غیر ملکی مال بہت کم مقدار میں آسکے اور ملکی صنعت ترقی کر سکے۔

ان محاصل کے مخالفین اس خیال کے حامی ہیں کہ آزادانہ تجارت جو ان محاصل سے پاک ہو، اس امر کی ضمانت دے سکتی ہے کہ ہر ملک وہی مال تیار کرے گا جس کے لیے وہ زیادہ سے زیادہ موزوں ہے۔ نیز ملکی باشندوں کو مناسب قیمت پر مطلوبہ شے مل سکے گی۔ ورنہ درآمدی محاصل کی صورت میں ملکی خریداروں ہی کو بالواسطہ طور پر زیر بار ہونا پڑتا ہے۔


زمرہ:بین الاقوامی تجارت
زمرہ:تجارتی سامان کی نقل و حمل اور تقسیم
زمرہ:کاروباری اصطلاحات
زمرہ:محصول بندی
زمرہ:بین الاقوامی معاشیات
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
ٹیکسی

ٹیکسی کرائے پر لی جانے والی گاڑی کی ایک قسم ہے جو مسافروں کو فیس کے عوض نقل و حمل کی خدمات فراہم کرتی ہے۔ ہر ٹیکسی میں سرکاری حکم سے ایک میٹر لگا ہوتا ہے جو وقت اور فاصلہ گزرنے کے ساتھ کرایہ دکھاتا ہے۔ لیکن پاکستان میں قانون کی پابندی نہ ہونے سے میٹر نہیں ہوتا ہے۔ اس لیے بغیر میٹر کی ٹیکسی ہی آج کل سڑکوں پر نظر آتی ہے۔ سفر کرنے والوں کی آسانی کے لیے حکومت خود ٹیکسی کا کرایہ مقرر کرتی ہے۔ لیکن پاکستان میں تیل کی بڑھتی ہوئی قیمتوں کی وجہ سے اپنی ہی من مانی چلتی ہے۔

فاصلہ اور کرایہ بتانے والا یہ میٹر فرانس کے ایک شخص اے گرونر نے 1895ء میں ایجاد کیا اور اس کا نام ’’ٹیکسی میترے‘‘(کرایہ بتانے والا آلہ) رکھا۔ بعد ازاں لوگ اس کار ہی کو ٹیکسی کہنے لگے جو کرائے پر چلتی ہے۔ اور جس میں یہ آلہ لگا ہوتا ہے۔
رنگ کاری

کچھ ممالک میں، ٹیکسیوں کو عام طور پر ایک مخصوص رنگ میں پینٹ کیا جاتا ہے تاکہ وہ سڑک پر نمایاں ہوں۔

* پاکستان - سیاہ اور پیلا ملا ہوا
* لندن - سیاہ
* نیویارک - ان تمام ٹیکسیوں کے لیے پیلا جو ڈسپیچر کے ساتھ کام نہیں کرتی ہیں اور انھیں سڑک پر روکا جا سکتا ہے۔
* پولینڈ - تمام رنگ استعمال کیے جا سکتے ہیں۔
* نیدرلینڈز - سیاہ اور پیلا دیکھیں: ٹیکسی ان روٹرڈیم؛
* ہانگ کانگ - مسترد


زمرہ:ذرائع نقل و حمل
زمرہ:کامنز زمرہ جس کا ربط ویکی ڈیٹا پر ہے
زمرہ:1897ء میں متعارف کرائی گئی گاڑیاں
زمرہ:ویکی ڈیٹا سے مطابقت رکھنے والی مختصر تفصیل
زمرہ:ٹیکسی ڈرائیور
زمرہ:ٹیکسیاں
زمرہ:نقل و حمل
زمرہ:شارعی نقل و حمل
زمرہ:عوامی نقل و حمل
زمرہ:معاشیات نقل و حمل
نمونہ فضا

ایک تجربہ کے تمام ممکنہ نتائج کے مجموعہ کو نمونہ فضا کہا جاتا ہے۔ مثلاً اگر ایک سکے کو ہوا میں اچھالا جائے تو وہ یا تو سر (head) کے بل گرے گا یا دُم (tail) کے بل۔ گویا اس تجربہ کی نمونا فضا سر (H) اور دم (T) پر مشتمل ہے۔ اس نمونہ فضا (S) کو ہم یوں لکھیں گے:
:
\ S = \{ H, T \}


اگر تجربہ یہ ہو کہ سکہ کو دو دفعہ (یکے بعد دیگرے) اچھالا جائے تو نمونہ فضاء یہ ہوگی:
:
\ S = \{ HH, HT, TH, TT \}

یعنی دونوں دفعہ "سر" آئیں، پہلی بار "سر" اور دوسری بار "دُم،" پہلی بار "دُم" اور دوسری بار "سر"، دونوں مرتبہ "دُم۔"


زمرہ:احتمال نظریہ
زمرہ:ویکی ڈیٹا سے مطابقت رکھنے والی مختصر تفصیل

he:מרחב הסתברות
واقعہ (احتمال نظریہ)

کسی تجربہ کی نمونہ فضا ،اس کے ممکنہ نتائج پر مشتمل ہوتی ہے۔ ان ممکنہ نتائج کے مجموعہ کا کوئی ذیلی مجموعہ، واقعہ کہلاتا ہے۔ اگر واقعہ میں صرف ایک نتیجہ شامل ہو تو اسے سادہ واقعہ کہا جائے گا۔ اگر واقعہ میں ایک سے زیادہ نتائج شامل ہو تو واقعہ مرکب کہلائے گا۔

مثال کے طور پر اگر طاس پھینکا جائے تو "کونسے عدد والی طرف اُوپر آئے گی" کی نمونہ فضا
:\ S=\{1,2,3,4,5,6\}
ہے۔ اس تجربہ کے کچھ واقعات یوں بنائے جا سکتے ہیں
*واقعہ: عدد 3 یا اس سے کم ہے \ E_3= \{1,2,3\} =
*واقعہ: عدد طاق ہے \ E_1 = \{1,3,5\} =
*واقعہ: عدد جفت ہے \ E_2 = \{2,4,6\} =

واقعات چونکہ مجموعہ جات ہوتے ہیں، اس لیے نظریۂ مجموعہ جات کی نسبتیں استعمال کرتے ہوئے واقعات سے نئے واقعات بنائے جا سکتے ہیں:
#اتحاد: A \cup B سے مراد دونوں مجموعہ جات A اور B کو ملا کر بننے والا مجموعہ ہے۔ احتمال نظریہ کتب میں A اور B کے اتحاد کو "یا واقعہ" بھی کہا جاتا ہے اور A \cup B کی جگہ A+B بھی لکھا نظر آئے گا۔
#تقاطع: A \cap B سے مراد ایسے عناصر کا مجموعہ ہے جو دونوں اصل مجموعہ جات A اور B میں موجود ہوں۔ احتمال نظریہ کتب میںA اور "B" کے تقاطع کو "اور واقعہ" بھی کہا جاتا ہے اور A \cap B کی جگہ AB بھی لکھا نظر آئے گا۔
#متمم: \bar{A} نمونہ فضاء کے ایسے عناصر کا مجموعہ جو مجموعہ A میں موجود نہ ہوں۔ احتمال نظریہ کتب میںA کے متمم کو "نہیں واقعہ" بھی کہا جاتا ہے اور \bar{A} کی جگہ A^\prime بھی لکھا نظر آئے گا۔
اوپر کی مثال میں واقعات پر یہ نسبتیں استعمال کر کے کچھ نئے واقعات یوں بنائے جا سکتے ہیں:
:\ \bar{E_3}= \{4,5,6\}
:\ E_3 \cap E_1= \{1,3\}
:\ E_3 \cup E_1= \{1,2,3,5\}

اگر تجربہ یہ ہو کہ طاس کو دو دفعہ پھینکا جائے گا، تو 36 ممکن نتائج ہیں۔ اس نمونہ فضاء کو یوں لکھا جا سکتا ہے
:\ S=\{(1,1), (1,2), (1,3), (1,4), (1,5), (1,6), (2,1), (2,2), \cdots, (6,6) \}
اس فضاء میں واقعہ E_1 تعریف کرتے ہیں کہ دونوں دفعہ طاس کی ایک ہی طرف اوپر آتی ہے
:\ E_1=\{(1,1), (2,2), (3,3), (4,4), (5,5), (6,6) \}


زمرہ:احتمال نظریہ

ar:عشوائية
ca:Atzar
da:Tilfældighed
Evento estadístico
ko:무작위
io:Hazardo
la:Fors
ja:ランダム
simple:Random
sk:Náhodnosť
fi:Satunnaisuus
sv:Slump
زمرہ:ویکی ڈیٹا سے مطابقت رکھنے والی مختصر تفصیل
زمرہ:رمز نگاری
زمرہ:سببیت
زمرہ:ریاضیات